Ende deselve landen ende goede wynne ende werve
wel ende loflijck gelijck regenote bove ende beneden
ende grebben maken opde velden dairt best te doen
sal wesen om den vloet te wachtene dair hij sal
conne ende moegen It sal de voirs wyn de
weegen moete houden ende maken dair die voirs
goeden voe gehoude mochten sijn Ende desgelijcx
de grechte moeten ruymen bynne ende buyte ende
de grecht int elsbroeck moete ruyme op sijn
cost
ingaens en den dijck nederworpe ende slichte ende
elke grecht alsoe ruyme op sijne cost dat die niet
beleyt en wordde wat dat op sijne cost wese soude
It es vorweerde dat de voirs wyn tuyne sal moete
luyken int hof ende inde beempden die den hove
toebehoire dairt behoeft sonder meest claes cost
dat de voirs wyn int yerste jair stelle en plante
sal moete vijftich poten ende die altijt leven hove
ende voir elke verdroochde willige twee poten
sette vande selve It es oic vorweerde dat de
voirs wyn jairlijcx leven sal vijftich bussele walms
om thof ende huysen mede te deckene ende de wyn
sal den deckers den motcost geve alsoe langhe als
zij dair over decken ende meest claes sal de dachuen
betale It sal de wyn de huys stalle ende schuen
en
onderhouden tsijnen coste vander onderster rijkelen
nederwerts ende in alle oude wercken die te maken
ende te reparen sijn sal de wyn den werckluden
den motcost geve ende den leem halen dieme dair
verwerken sal It de wyn sal jairlijcx dappelboome
vande groote en cleyne boogarden moete ontgrave
en mesten ende de wyn sal hebben alle de ooftboome
ende willigen die dair verdrooge sulle des sal hij
voir elken verdroochden boom sculd sijn te stellen
twee jonge vander selver natuen ii It noch es vorwde
dat meest claes hebben sal voir sijn deel alle de vruchte
die wassen sullen inden cleynen boogart die hij
vercregen heeft tegen robbeerde inden pollepel en